
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης εμβαδού 18.600 μ 2 για την 
εκγατάσταση του νέου ΐ/Σ 150 ΚΫ/ΝΤ «Πτολεμαΐδας II» και 
έκτασης εμβαδού 144 μ 2 για την εκγατάσταση Χαλύβδινου 
Πύργου Νο 1 της Γ.Ν. 1500 XV «ΣΥΣΤΗΜΑ (ΠΤΟΛΕΜΑΪΔΑ 
- ΚΑΣΤΟΡΙΑ) - ΠΤΟΛΕΜΑΪΔΑ II» και σύσταση δουλείας εναέ¬ 
ριας διέλευσης της πιο πάνω Γραμμής Μεταφοράς. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δέκα οκτώ (18) κτιρίων που βρί¬ 
σκονται στην πόλη της Αθήνας και καθορισμός ειδικών όρων και 


περιορισμών δόμησης. ... 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Β 1386/758 (1) 


Αναγκαστική απαλλοτρίωση έκτασης εμβαδού 18.600 μ 2 για την εκ¬ 
γατάσταση του νέου Υ/Σ 150 ΚΎ/ΝΤ «Πτολεμαΐδας II» και έκτα¬ 
σης εμβαδού 144 μ 2 για την εκγατάσταση Χαλύβδινου Πύργου Νο 
1 της Γ.Ν. 1500 XV «ΣΥΣΤΗΜΑ (ΠΤΟΛΕΜΑΪΔΑ - ΚΑΣΤΟΡΙΑ) 
- ΠΤΟΛΕΜΑΪΔΑ II» και σύσταση δουλείας εναέριας διέλευσης της 
πιο πάνω Γραμμής Μεταφοράς. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ/τος 139/1971 «περί 
της αρμοδιότητας των Νομαρχών προς κήρυξιν αναγκαστικών τινών 
απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα με τον ΑΝ 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του ΑΝ 1566/1950 «περί κυρώσεως 
της μετά του οίκου» «ΕΒΑ500» συναφθείσης την 20ην Ιουλίου 1950 
συμβάσεως κ.λπ», όπως έχουν κυρωθεί και συμπληρωθεί με το ίδιο 
Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχει- 
ρήσεως Ηλεκτρισμού με αριθ. (265) 239 (Συνεδρίασή του με αριθ. 35/ 
9.9.87). 

5. Την Υ. 1362/Α/5.10.87 (ΦΕΚ 535/5.10.87 τΒ’) απόφαση 


του Πρωθυπουργού σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Πέτσο, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα: 

1. Για την εγκατάσταση του νέου Υποσταθμού 150 XV/ΜΤ «Πτολε¬ 
μαΐδας II» και για την εγκατάσταση του Χαλύβδινου Πύργου αρ. 1 της 
ΓΜ 150 XV «ΣΥΣΤΗΜΑ (ΠΤΟΛΕΜΑΪΔΑ - ΚΑΣΤΟΡΙΑ) - ΠΤΟΛΕ- 
ΜΑΙΔΑ II», έκτασης συνολικού εμβαδού 18.744 μ 2 με τα συστατικά 
και παραρτήματά της. Οι απαλλοτριούμενες εκτάσεις κείνται στην εκτός 
σχεδίου και εκτός ζώνης κτηματική περιοχή του Δήμου Πτολεμαΐδας 
του Νομού Κοζάνης, 4 χιλιόμετρα δυτικά της πόλης, και εικονίζονται 
με κλίμακα 1:500 και περικλείνονται ο μεν Υ/Σ από τα ορόσημα Α-Β- 
Γ-Δ-Ε-Α το δε τετράγωνο βάσης του Πύργου από τα στοιχεία ζ-η-θ-ι-ζ 
στο με αριθμό ΤΗΓΜ - 959 (3-438)/3.2.86 αναθ. 2/23.4.86 κτημα- 
τολογικό διάγραμμα πίνακα που συνέταξε η αρμόδια υπηρεσία της 
ΔΕΗ. 

Τα κτηματολογικά αυτά στοιχεία θεώρησε στης 29.9.87 ο Διευθυ¬ 
ντής του Υπουργείου Βιομηχανίας, Ενέργειας και Τεχνολογίας Εμμ. 
Κογχυλάκης. 

2. Για τη σύσταση δουλείας εναέριας διέλευσης των αγωγών της 
Γραμμής Μεταφοράς 150 XV «Σύστημα (Πτολεμάδα - Καστοριά) - 
Πτολεμαΐδα II» σε τεμάχιο εδάφους εμβαδού 1700 μ 2 . Το τεμάχιο αυτό 
φαίνεται με τα στοιχεία Ζ-κ-ι-θ-λ-Η-Θ-Ι-Ζ στο αριθ. ΤΜΓΜ 
959 (3-438)/3.2.86 αναθ. 2/23.4.86 κτηματολογικό διάγραμμα - 
πίνακα. 

Το περιεχόμενο της δουλείας της παραπάνω έκτασης συνίσταται στο 
δικαίωμα εισόδου του προσωπικού των συνεργείων και των τεχνικών 
μέσων της ΔΕΗ ή των οριζόμενων απ’ αυτήν προσώπων στη βαρυνό- 
μενη με δουλεία έκταση, για την εκτέλεση κάθε εργασίας εγκατάστασης 
λειτουργίας, επιθεώρησης επισκευών, συντήρησης και αντικατάστασης 
των πάνω απ’ αυτές εναερίων αγωγών και των πύργων τους, ως και 
την απαγόρευση ανέγερσης κάθε νέου κτίσματος. 

Επίσης απαγορεύεται η λειτουργία κάθε εγκατάστασης που δημιουρ¬ 
γεί δυσμενείς συνθήκες για την ασφάλεια ή τη λειτουργία της γραμμής 
(π.χ. συσσώρευση πυρομαχικών, πετρελαιοειδών, λατομεία κ.λπ.). 

Στην έκταση που απαλλοτριώνεται προβάλλει δικαίωμα κυριότητας 
ο Δήμος Πτολεμαΐδας. 

Η απαλλοτρίωση κηρύσσεται υπέρ της Δημόσιας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

» Αθήνα 18 Δεκεμβρίου 1987 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΟΝ ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΓΙΩΡΓΟΣ ΠΕΤΣΟΣ ΑΝΑΣΤΑΣΙΟΣ ΠΕΠΟΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 77623/6641 (2) 

Χαρακτηρισμός ως διατηρητέων δέκα οκτώ (18) κτιρίων που βρίσκο¬ 
νται στην πόλη της Αθήνας και καθορισμός ειδικών όρων και περιο¬ 
ρισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρα 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη ΓΊαπαστεφανάκι» 
(ΦΕΚ 549/Β). 

6. Την από 19.11.1986 αιτιολιγική έκθεση και από την 
30.10.1987 εισήγηση της Δ/νσης Παραδοσιακών Οικισμών και Περι¬ 
βάλλοντος (Γ7). 

7. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΈΚ 210/Α) χωρίς να περιέλθουν στην Δ/νση Παραδοσια¬ 
κών Οικισμών και Περιβάλλοντος (Γ7) τυχόν αντιρρήσεις των λοιπών 
ενδιαφερομένων, αποφασίζουμε: 

1. Χαρακτηρίζονται ως διατηρητέα δέκα οκτώ (18) κτίρια που βρί¬ 
σκονται στην πόλη της Αθήνας, όπως αυτά αναφέρονται αριθμημένα με 
αύξοντα αριθμό από 1 μέχρι 18 στον παρακάτω πίνακα και σημειώνο¬ 
νται με διαγράμμιση και τον αντίστοιχο αύξοντα αριθμό στα σχετικά πέ¬ 
ντε (5) πρωτότυπα τοπογραφικά διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 77623/1987 πράξη του και που συνοπτικά τους 
αντίτυπα δημοσιεύονται με την παρούσα απόφαση γιατί πρόκειται για 
αξιόλογα κτίρια με ιδιαίτερο αρχιτεκτονικό και μορφολογικό χαρα¬ 
κτήρα. 

1. Αγίου Κωνσταντίνου αρ. 30, φερόμενο ως ιδιοκτησία Δήμου Σκιά¬ 
θου, 

2. Δεληγιώργη αρ. 8 Αγησιλάου αρ. 9, φερόμενο ως ιδιοκτησία Ιδρύ¬ 
ματος Κοινωνικών Ασφαλίσεων, 

3. Πειραιώς αρ. 12, φερόμενο ως ιδιοκτησία Ευανθίας Στιούαρτ, 

4. Αγίου Κωνσταντίνου αρ. 23 και Μενάνδρου αρ. 50, φερόμενο ως 
ιδιοκτησία Παύλου Πασχαλίδη, Ελισσάβετ Πασχαλίδη. 

5. Μενάνδρου αρ. 42, φερόμενο ως ιδιοκτησία Χρυσούλας Ευστα¬ 
θίου, Κων/νου Ευσταθίου, Ελένης - Φοίβης Χλιμϊντζα, 

6. Πλατεία Αγίου Κωνσταντίνου αρ. 1 και Αγίου Κωνσταντίνου αρ. 
27, φερόμενο ως ιδιοκτησία Δημ. Ανδρόνικου, 

7. Αγίου Κωνσταντίνου αρ. 59, φερόμενο ως ιδιοκτησία Ταμείου 
Ασφαλίσεως Προσωπικού Ο.Τ.Ε. 

8. Κουμουνδούρου αρ. 5, φερόμενο ως ιδιοκτησία Ελβϊνας Λάσκαρη, 
I. Ελευθεριάδη, 

9. Πειραιώς και Μενάνδρου αρ. 33-35, φερόμενο ως ιδιοκτησία 
Ευάγγελου Κωστόπουλου και Υιών Α.Ε. 

10. Γερανιού αρ. 26, φερόμενο ως ιδιοκτησία Ευάγγελου Κωστό¬ 
πουλου και Υιών Α.Ε. 

■11. Γερανιού αρ. 18, φερόμενο ως ιδιοκτησία Κ. Πάστρα και Η. και 


I. Τσιμαράτου. 

12. Ευριπίδου αρ. 40, φερόμενο ως ιδιοκτησία Πάρη Σαργολό¬ 
γου, 

13. Αιόλου αρ. 88 και Γ. Σταύρου αρ. 2-4, φερόμενο ως ιδιοκτησία 
Ταμείου Αντασφάλειας Προσωπικού Εθνικής Κτηματικής Τράπεζας 
Ελλάδος, 

14. Λυκούργου αρ. 7, φερόμενο ως ιδιοκτησία Ελεήμονος Εταιρείας 
(Γηροκομείου, Πτωχοκομείου), 

15. Αιόλου αρ. 77 και Ευριπίδου αρ. 20, φερόμενο ως ιδιοκτησία 
Νοσοκομείου Ευαγγελισμός, 

16. Ευριπίδου αρ. 28, φερόμενο ως ιδιοκτησία Δημητρίου Περρωτή, 
Αριστομένη Περρωτή, Αντιγόνης Περρωτή, Ισμήνης Ισμηρίδη - Περ¬ 
ρωτή, 

17. Γλάδστωνος αρ. 4, φερόμενο ως ιδιοκτησία Κληροδοτήματος Νι¬ 
κολάου Αθαν. Χιώτη του Δήμου Μεσσήνης, 

18. Νεοφύτου Δούκα αρ. 7, φερόμενο ως ιδιοκτησία Ταμείου Επικου¬ 
ρικής Ασφαλίσεως Προσωπικού Ελληνικής Εταιρείας Υδάτων. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως τα 
κάθε είδους υπάρχοντα προσκτίσματα και στοιχεία που αλλοιώνουν το 
αρχικό κτίριο. Ο καθορισμός των προσκτισμάτων και στοιχείων που αλ¬ 
λοιώνουν το αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργίας και χρήσης των διατηρητέων κτι¬ 
ρίων, εφόσον δεν αλλοιώνεται ο αρχιτεκτονικός χαρακτήρας των κτι¬ 
ρίων και δεν θίγονται τα διατηρητέα στοιχεία τους. 

5. α. Αιτήσεις για προσθήκες στα διατηρητέα κτίρια αποστέλλονται 
από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) εφόσον δεν παραβλάπτεται το διατηρητέο κτί¬ 
ριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο α, και μετά από σύμ¬ 
φωνη γνώμη της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ) επιτρέπονται προσθήκες κατ’ επέκταση στα διατηρητέα 
κτίρια περιορισμένων διαστάσεων, εφόσον κρίνονται απαραίτητες για 
την λειτουργική εξυπηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα διατηρητέα κτίρια. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για την χρήση 
των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα στις προσθήκες 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

7. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων και στον χώρο που τα περιβάλλει καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

























